钦定古今图书集成/明伦汇编/人事典/第057卷 > 孔丛子 > 《遂志赋》刘桢
## 钦定古今图书集成/明伦汇编/人事典/第057卷 > 孔丛子 > 《遂志赋》刘桢

幸遇明后，因志东倾，披此丰草，乃命小生，生之小矣，
何兹云当，牧马于路，役车低昂，怆恨恻切。我独西行，
去峻溪之鸿洞，观日景于朝阳，释丛棘之馀刺，践槚
林之柔芳，皦玉粲以曜目，荣日华以舒光，信此山之
多灵，何神分之煌煌？聊且游观，周历高岑，仰攀高枝，
侧身遗阴磷磷。以广其心。伊天皇之树叶，必结
根于仁方。捎吴夷于东隅，掣畔臣乎南荆。戢干戈于
内库，我《马絷》而不行。扬洪恩于无涯，听颂声之洋洋。
四寓漠以无为，元道穆以普将。翼俊乂于上列，退仄陋于下场。袭初服之芜薉，托蓬芦以游翔。岂放言而
云尔，乃旦夕之可忘。